text: প্রকাশ : ০৫ মার্চ ২০২১, ২১:০২
  প্রয়োজনে জমি অধিগ্রহণ করে প্রতিটি ওয়ার্ডে খেলার মাঠ করার প্রতিশ্রুতি দিয়েছেন ঢাকা দক্ষিণ সিটি করপোরেশনের মেয়র ব্যারিস্টার শেখ ফজলে নূর তাপস।
  শুক্রবার (৫ মার্চ) বিকেলে রাজধানীর ডেমরায় করিম জুট মিলস মাঠে আন্তঃওয়ার্ড ক্রীড়া প্রতিযোগিতার তৃতীয় পর্বের ফুটবল খেলা উপভোগ শেষে সাংবাদিকদের সঙ্গে আলাপকালে এ প্রতিশ্রুতি দেন ডিএসসিসির মেয়র।
  ব্যারিস্টার শেখ তাপস বলেন, 'আমরা চাই, আমাদের ছেলেরা যেন মাঠে ফিরে আসে, খেলাধুলা করে। কিন্তু আমরা দেখছি যে, প্রতিটি ওয়ার্ডে খেলাধুলার পর্যাপ্ত জায়গা নেই। আন্তঃওয়ার্ড ক্রীড়া প্রতিযোগিতার সঙ্গে সঙ্গে আমরা প্রতিটি ওয়ার্ডে খেলার মাঠ করার উদ্যোগ নিয়েছি। ইতোমধ্যে আমরা কয়েকটি ওয়ার্ডে কিছু জায়গা উদ্ধার করেছি। সেগুলো খেলার উপযোগী করার কার্যক্রম গ্রহণ করেছি। একটু কষ্ট হলেও আমরা আশাবাদী যে, পর্যায়ক্রমে আমরা সফলতা পাব। প্রয়োজনে জমি অধিগ্রহণ করে আমাদের সন্তানদের জন্য খেলার মাঠ করবো।